CELEX: C2006/224/74
Language: el
Date: 2006-09-16 00:00:00
Title: Υπόθεση T-247/03: Απόφαση του Πρωτοδικείου της 11ης Ιουλίου 2006 — Torres κατά ΓΕΕΑ — Bodegas Muga (Torre Muga) ( Κοινοτικό σήμα — Διαδικασία ανακοπής — Αίτηση καταχωρίσεως κοινοτικού εικονιστικού σήματος Torre Muga — Προγενέστερο εθνικό και διεθνές λεκτικό σήμα TORRES — Κίνδυνος συγχύσεως — Προσβολή δικαιωμάτων άμυνας )

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/34
            
         Απόφαση του Πρωτοδικείου της 11ης Ιουλίου 2006 — Torres κατά ΓΕΕΑ — Bodegas Muga (Torre Muga)
   (Υπόθεση T-247/03) (1)
   
   («Κοινοτικό σήμα - Διαδικασία ανακοπής - Αίτηση καταχωρίσεως κοινοτικού εικονιστικού σήματος Torre Muga - Προγενέστερο εθνικό και διεθνές λεκτικό σήμα TORRES - Κίνδυνος συγχύσεως - Προσβολή δικαιωμάτων άμυνας»)
   (2006/C 224/74)
   Γλώσσα διαδικασίας: η ισπανική
   Διάδικοι
   
      Προσφεύγουσα: Miguel Torres (Vilafranca del Penedès, Ισπανία) [Εκπρόσωποι: E. Armijo Chávarri, M. A. Baz de San Ceferino και A. Castán Pérez-Gómez, δικηγόροι]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) [Εκπρόσωποι: I. de Medrano Caballero και S. Laitinen]
   
      Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Πρωτοδικείου: Bodegas Muga, SA (Haro, Ισπανία) [Εκπρόσωποι: οι δικηγόροι L. M. Polo Flores και F. Porcuna de la Rosa]
   Αντικείμενο της υποθέσεως
   Προσφυγή που ασκήθηκε κατά της αποφάσεως του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 7ης Απριλίου 2003 (υπόθεση R 998/2001 — 1), σχετικά με διαδικασία ανακοπής μεταξύ της Miguel Torres, SA, και της Bodegas Muga, SA
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Καταδικάζει την προσφεύγουσα στα έξοδα στα οποία υποβλήθηκε το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
            
         
               3)
            
            
               Η παρεμβαίνουσα φέρει τα δικαστικά της έξοδα.
            
         
      (1)  EE C 213 της 6.9.2003